CELEX: 62018CN0116
Language: et
Date: 2018-02-14 00:00:00
Title: Kohtuasi C-116/18: 14. veebruaril 2018 esitatud hagi – Euroopa Komisjon versus Rumeenia

23.4.2018   
            
            
               ET
            
            
               Euroopa Liidu Teataja
            
            
               C 142/36
            
         14. veebruaril 2018 esitatud hagi – Euroopa Komisjon versus Rumeenia
   (Kohtuasi C-116/18)
   (2018/C 142/47)
   Kohtumenetluse keel: rumeenia
   
      Pooled
   
   
      Hageja: Euroopa Komisjon (esindajad: J. Samnadda, L. Nicolae ja G. von Rintelen)
   
      Kostja: Rumeenia
   
      Hageja nõuded
   
   
               —
            
            
               Tuvastada, et kuna Rumeenia ei olnud 10. aprilliks 2016 vastu võtnud Euroopa Parlamendi ja nõukogu 26. veebruari 2014. aasta direktiivi 2014/26/EL autoriõiguse ja autoriõigusega kaasnevate õiguste kollektiivse teostamise ning muusikateose internetis kasutamise õiguse multiterritoriaalse litsentsimise kohta siseturul (1) täitmiseks vajalikke õigus- ja haldusnorme või vähemalt ei ole komisjoni sellistest meetmetest teavitanud, siis on ta rikkunud kohustusi, mis tal lasuvad selle direktiivi artikli 43 lõike 1 alusel;
            
         
               —
            
            
               määrata Rumeeniale vastavalt ELTL artikli 260 lõikele 3 rahatrahv summas 42 377,60 eurot iga hilinetud päeva eest alates käesolevas kohtuasjas kohtuotsuse kuulutamisest selle eest, et ta jättis täitmata kohustuse teavitada direktiivi 2014/26/EL rakendusmeetmetest, ja
            
         
               —
            
            
               mõista kohtukulud välja Rumeenialt.
            
         
      Väited ja peamised argumendid
   
   Direktiivi 2014/26/EL artikli 43 lõike 1 kohaselt võtavad liikmesriigid selle direktiivi järgimiseks vajalikud õigus- ja haldusnormid vastu ja rakendavad need hiljemalt 10. aprilliks 2016 ning teatavad nendest meetmetest komisjonile. Seetõttu on liikmesriigid kohustatud võtma vajalikud meetmed direktiivi ülevõtmiseks riigisisesesse õigusesse direktiivis ette nähtud tähtajaks ning teatama neist meetmetest komisjonile.
   Komisjon teeb lisaks ettepaneku määrata Rumeeniale rahatrahv summas 42 377,60 eurot iga hilinetud päeva eest alates käesolevas kohtuasjas kohtuotsuse kuulutamisest selle eest, et ta jättis täitmata kohustuse teavitada direktiivi 2014/26/EL ülevõtmismeetmetest. Rahatrahvi summa määrati kindlaks asjaomase liikmesriigi maksejõulisuse alusel võttes arvesse rikkumise tõsidust, selle kestust ning vajadust tagada rahatrahvi pärssiv mõju.
   Direktiivi riigisisesesse õigusesse ülevõtmise tähtaeg möödus 10. aprillil 2016.
   
      (1)  ELT 2014, L 84, lk 72.